
Bucureşti, 15 octombrie 2018
            Nr. 4c-13/829
     AVIZ

asupra proiectului de Lege privind reducerea emisiilor naţionale de anumiţi poluanţi atmosferici
În conformitate cu prevederile art.95 şi 115 din Regulamentul Camerei Deputaţilor, republicat, cu  modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare în procedură de urgenţă, cu proiectul de Lege privind reducerea emisiilor naţionale de anumiţi poluanţi atmosferici, trimis cu adresa nr. P.L.x. 502 din 8 octombrie 2018 şi înregistrată cu nr. 4c-13/829 din 9 octombrie 2018.
Senatul, în calitate de primă Cameră sesizată, a adoptat proiectul de lege în şedinţa din 3 octombrie 2018.

Conform dispoziţiilor art.75 din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia a dezbătut iniţiativa legislativă menţionată mai sus în şedinţa din 15 octombrie 2018.

 Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.598/20.06.2018. 

În urma dezbaterilor s-a hotărât, cu unanimitate  de voturi, avizarea favorabilă a proiectului de lege, în forma transmisă Comisiei juridice, de disciplină şi imunităţi de către Biroul Permanent.

În raport cu conţinutul său normativ, întrucât art.18 alin.(1) cuprinde sancţiuni sub forma unor trimiteri la prevederile legale care reglementează infracţiuni, proiectul de lege face parte din categoria legilor organice.
În cazul eliminării art.18 alin.(1), iniţiativa legislativă se încadrează în categoria legilor ordinare. 

                                PREŞEDINTE,                                                    SECRETAR,

                             Nicuşor HALICI                                    Aida – Cristina CĂRUCERU
Consilier parlamentar, 
Alexandra Muşat

